Kyk: Addams-familie is terug as animasie met Charlize se stem! | Netwerk24
Jy kan jou vriende kies, maar jou familie, met hulle sit jy eintlik opgeskeep.
Die aardige Addams-gesin is lief vir mekaar, al is hulle aardig en melankolies. Dié keer kan kykers die donker humor, en makabere, slinkse grappe van die nimlike gesin as ’n animasieprent met die stemkuns van onder meer Charlize Theron, Chloë Grace Moretz en Allison Janney beleef.
Die Addams-gesin moet saamstaan en mekaar beskerm wanneer ’n gulsige televisiepersoonlikheid hulle wil uitbuit. By dit als is daar die opwinding en inspanning van ’n tamaai familiebyeenkoms van die Addams-familie wat op hande is.
Die prent is gegrond op die strokies van Charles Addams en word in 2-D en 3-D uitgereik.
Dit begin na verwagting einde Oktober in Suid-Afrika draai.